Komission asetus (EY) N:o 882/2001, annettu 3 päivänä toukokuuta 2001, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetussa asetuksessa (ETY) N:o 3887/92 vahvistetuista tietyistä säännöksistä poikkemisesta suu- ja sorkkataudin sekä poikkeuksellisten sääolosuhteiden seurauksena



Virallinen lehti nro L 123 , 04/05/2001 s. 0020 - 0022



Komission asetus (EY) N:o 882/2001, annettu 3 päivänä toukokuuta 2001, tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetussa asetuksessa (ETY) N:o 3887/92 vahvistetuista tietyistä säännöksistä poikkemisesta suu- ja sorkkataudin sekä poikkeuksellisten sääolosuhteiden seurauksena EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(1), sellaisena kuin se on viimeksi muutettuna komission asetuksella (EY) N:o 495/2001(2), ja erityisesti sen 12 artiklan, sekä katsoo seuraavaa: (1) Suu- ja sorkkataudin vastaisiin ja sen leviämistä estäviin eläinlääkintätoimenpiteisiin saattaa kuulua ihmisten ja eläinten liikkumista rajoittavia alueellisia kieltoja. Tämä voi johtaa tilanteeseen, jossa jäsenvaltiot eivät enää kykene noudattamaan joitakin tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetun komission asetuksen (ETY) N:o 3887/92(3), sellaisena kuin se on viimeksi muutettuna asetuksella (EY) N:o 2721/2000(4), mukaisia velvoitteitaan. (2) Tästä syystä jäsenvaltioille on sallittava tavanomaisissa olosuhteissa sovellettavista valvontamenettelyistä poikkeaminen. Mikäli paikalla tehtävien tarkastusten tavanomaista määrää ei voida noudattaa, jäsenvaltioille olisi annettava lupa vähentää niiden määrää. Tällöin paikalla tehtävien jälkitarkastusten määrää olisi seuraavalla valvontajaksolla tarvittaessa lisättävä. Tällaisia poikkeuksia olisi sovellettava ainoastaan silloin, kun se on ehdottomasti välttämätöntä kyseisten eläinlääkintätoimenpiteiden tehokkuuden säilyttämiseksi. (3) Olisi tarjottava vaihtoehtoisia tapoja maksupyyntöjen ja muunlaisten ilmoitusten tekemiseksi. Olisi säädettävä mahdollisuudesta korvata naaraspuolisia eläimiä uusilla eläimillä sen jälkeen, kun eläinten siirtorajoitukset on poistettu. (4) Suu- ja sorkkataudin esiintyminen voi tautialueilla johtaa siihen, että siementen kylväminen kielletään tai alun perin rehualaksi suunnitellut alat ilmoitetaan kesantoaloiksi sen jälkeen kun pinta-alatukihakemus on jätetty. Tämän lisäksi kylväminen ei ole enää lukuisille tuottajille taloudellisesti kannattavaa joillakin alueilla huonojen sääolosuhteiden vuoksi. (5) Näistä maatalouteen ja eläinlääkintään liittyvistä erikoisista olosuhteista tuottajille aiheutuvan taakan helpottamiseksi markkinointivuonna 2001-2002 on aiheellista poiketa joistakin asetuksen (ETY) N:o 3887/92 säännöksistä sallimalla jo esitettyjen pinta-alatukea koskevien hakemusten muuttaminen tai siirtämällä peltokasvien tuotantoon käytettäviksi ilmoitettuja aloja kesantoaloiksi. Lisäksi joissakin tapauksissa on sallittava alojen lisääminen rehualoiksi ilmoitettuihin aloihin myös viimeisen kylvöpäivän jälkeen. Tietyissä olosuhteissa jäsenvaltioille olisi annettava mahdollisuus poiketa asetuksen (ETY) N:o 3887/92 2 artiklan 1 kohdan c alakohdan säännöksestä, joka koskee vähimmäisaikaa, joka rehualan on oltava käytettävissä eläinten kasvatukseen. (6) Jäsenvaltioiden olisi ilmoitettava komissiolle säännöllisesti tilanteesta ja toteuttamistaan toimenpiteistä. (7) Kun otetaan huomioon niiden toimivaltaisten viranomaisten tilanne, jotka vastaavat tietystä yhteisön tukijärjestelmiä koskevasta yhdennetystä hallinto- ja valvontajärjestelmästä, tämän asetuksen olisi tultava voimaan viipymättä. Toimenpiteiden poikkeuksellisuuden vuoksi asetusta olisi sovellettava rajatun ajan. (8) Tässä asetuksessa säädetyt toimenpiteet ovat Euroopan maatalouden ohjaus- ja tukirahaston komitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltioille annetaan tässä asetuksessa säädetyin edellytyksin lupa poiketa asetuksesta (ETY) N:o 3887/92, sikäli kuin se on suu- ja sorkkataudin vastaisen ja sen leviämistä ehkäisevän yhteisön lainsäädännön mukaan toteuttavien eläinlääkintätoimenpiteiden tehokkuuden säilyttämiseksi tarpeen. 2 artikla 1. Asetuksen (ETY) N:o 3887/92 6 artiklasta poiketen jäsenvaltiot voivat muuttaa paikalla tehtäviin tarkastuksiin liittyviä valvontaohjelmiaan. Tällaisia muutoksia ovat erityisesti: a) paikalla tehtävien tarkastusten lykkääminen kyseisillä alueilla siihen asti, että pääsy valituille tiloille on mahdollista; b) tarkastuskohteiksi kyseisillä alueilla valittujen tilojen valinnan peruuttaminen; c) paikalla tehtävien tarkastusten määrän vähentäminen kyseisillä alueilla samalla kun näiden tarkastusten määrää muilla alueilla lisätään; d) tietokantojen ja/tai muunlaisen asiakirja-aineiston, muun muassa eläinlääkinnällisten asiakirjojen avulla tehtävien tarkastusten laajentaminen; e) tarvittaessa tiloilla, joilla kyseisiä toimenpiteitä sovelletaan, toteutettavien eläinlääkintätoimenpiteiden yhteydessä tehtävät tarkastukset; f) asiakirjojen jälkitarkastuksen lisääminen kyseisillä alueilla, mahdollisesti myös tällaiset paikalle tehtävät tarkastukset mukaan luettuina, eläinlääkinnällisten rajoitusten poistamisen jälkeen. 2. Jos asetuksen (ETY) N:o 3887/92 6 artiklan 3, 5 ja 6a kohdan mukaisesti vaadittua paikalla tehtävien tarkastusten määrä ei 1 kohdassa säädettyjen toimenpiteiden soveltamisen jälkeen edelleenkään saavuteta kyseisen valvontajakson lopussa, jäsenvaltiot voivat vähentää vaadittua määräät kyseisillä alueilla. Paikalla tehtävien jälkitarkastusten määrää olisi seuraavalla valvontajaksolla tarvittaessa lisättävä. 3. Tässä artiklassa säädetyt toimenpiteet on rajoitettava vain niihin, jotka ovat ehdottomasti tarpeen suu- ja sorkkataudin vastaisten ja sen leviämistä ehkäisevien eläinlääkintätoimenpiteiden tehokkuuden säilyttämiseksi. 3 artikla Asetuksen (ETY) N:o 3887/92 5 a artiklasta poiketen jäsenvaltiot voivat säätää, että tukihakemuksia voi esittää myös puhelimitse. Liiteasiakirjat on tällöin toimitettava toimivaltaiselle viranomaiselle mahdollisimman nopeasti. Samoin edellytyksin jäsenvaltiot voivat sallia, että muita astuksessa (ETY) N:o 3887/92 säädettyjä ilmoituksia tehdään puhelimitse tai sähköisesti. 4 artikla Asetuksen (ETY) N:o 3887/92 10 a artiklan 5 kohdasta poiketen mainitussa säännöksessä tarkoitettu korvaaminen voi tapahtua 60 päivän kuluessa siitä, kun kyseisellä alueella eläinlääkintätoimenpiteiden seurauksena sovelletut eläinten siirtorajoitukset ovat päättyneet. 5 artikla 1. Asetuksen (ETY) N:o 3887/92 4 artiklan 2 kohdan a alakohdan ensimmäisestä alakohdasta poiketen a) markkinointivuoden 2001-2002 osalta suu- ja sorkkatautialueilla tai huonoista sääoloista kärsineillä alueilla esitettyjä pinta-alatukihakemuksia voidaan muuttaa siirtämällä peltokasvialaksi ja/tai rehualaksi ilmoitettuja aloja kesantoaloihin, edellyttäen että nämä alat täyttävät kesannointialoille asetetut hyväksymisedellytykset. Suu- ja sorkkatautialueilla aloja voidaan lisätä myös rehualoiksi ilmoitettuihin aloihin; b) jos yhteisön lainsäädännön mukaisesti toteutetut, suu- ja sorkkatautialueita koskevat toimenpiteet vähentävät aikaa, jonka rehualat ovat käytettävissä eläinten kasvatukseen, ja siirtävät myöhäisemmäksi päivämäärää, jona alat saadaan käyttöön, jäsenvaltiot voivat markkinointivuonna 2001-2002 sallia alojen lisäämisen rehualaksi ilmoitettuihin aloihin myös viimeisen kylvöpäivän jälkeen, edellyttäen että samaa alaa ei ole jo aikaisemmin ilmoitettu jossakin pinta-alatukea koskevassa ilmoituksessa. 2. Asetuksen (ETY) N:o 3887/92 2 artiklan 1 kohdan c alakohdasta poiketen jäsenvaltiot voivat 1 kohdan b alakohdassa säädetyin edellytyksin määrittää käytettävissäololle myöhäisemmän alkamispäivän ja lyhyemmän ajanjakson. 6 artikla Jäsenvaltioiden on ilmoitettava komissiolle säännöllisesti tilanteesta ja tämän asetuksen perusteella toteutetuista toimenpiteistä. 7 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 20 päivästä helmikuuta 31 päivään joulukuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä toukokuuta 2001. Komission puolesta Franz Fischler Komission jäsen (1) EYVL L 355, 5.12.1992, s. 1. (2) EYVL L 72, 14.3.2001, s. 6. (3) EYVL L 391, 31.12.1992, s. 36. (4) EYVL L 314, 14.12.2000, s. 8.